REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/234-14

31. avgust 2014. godine

B e o g r a d

**Z A P I S N I K**

**13. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 31. AVGUSTA 2014. GODINE**

Sednica je počela u 9,10 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Aleksandar Martinović, Živan Đurišić, Dragan Paunović, Tanja Tomašević Damnjanović, Vladimir Đukanović, Miletić Mihajlović, Meho Omerović, Velinka Tošić i Laslo Varga.

Sednici je prisustvovala zamenik člana Biljana Pantić (zamenik Mirjane Andrić).

Sednici nisu prisustvovali članovi Odbora: Olgica Batić, Neđo Jovanović, Balša Božović, Jovan Marković, niti njihovi zamenici.

Sednici je prisustvovao i narodni poslanik Vladimir Pavićević.

Sednici su, kao poverenici predlagača zakona, prisustvovali Jovan Ćosić, šef odseka u Ministarstvu pravde, i Zlatko Petrović, viši savetnik u Ministarstvu pravde.

Na predlog predsednika Odbora jednoglasno je utvrđen sledeći

D n e v n i r e d :

1. Razmatranje Predloga zakona o overavanju potpisa, rukopisa i prepisa, koji je podnela Vlada (broj 011-2568/14, od 31. jula 2014. godine), u pojedinostima;
2. Razmatranje Predloga zakona o prometu nepokretnosti, koji je podnela Vlada (broj 464-2711/14, od 22. avgusta 2014. godine), u pojedinostima;
3. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 12. sednice Odbora.

**Prva tačka dnevnog rada**: **Razmatranje Predloga zakona o overavanju potpisa, rukopisa i prepisa u pojedinostima**

Povodom ove tačke dnevnog reda nije bilo diskusije**.**

Odbor je obavio pretres Predloga zakona u pojedinostima i, na osnovu člana 156. stav 3. Poslovnika Narodne skupštine, podneo je

IZVEŠTAJ

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o overavanju potpisa, rukopisa i prepisa.

Odbor je odlučio da predloži Narodnoj skupštini da prihvagi sledeće amandmane:

* na član 11. koji su zajedno podneli narodni poslanici Dubravka Filipovski i Zlata Đerić;
* na član 29. koji je podneo narodni poslanik Zoran Babić.

Odbor je odlučio da predloži Narodnoj skupštini da odbije sledeće amandmane:

* na član 4. koji su zajedno podneli narodni poslanici Borislav Stefanović, Gordana Čomić i Vesna Martinović;
* kojim se posle člana 4. dodaje naziv člana i član 4a. koji su zajedno podneli narodni poslanici Borislav Stefanović, Gordana Čomić i Vesna Martinović;
* na član 4. koji su zajedno podneli narodni poslanici Marko Ćurišić, Slobodan Homen, Biljana Hasanović-Korać, Aleksandar Senić i Ninoslav Stojadinović;
* na član 5. koji je podneo narodni poslanik Neđo Jovanović;
* na član 5. koji je podnela narodni poslanik Vesna Rakonjac;
* na član 8. koji su zajedno podneli narodni poslanici Vesna Martinović i Aleksandra Jerkov;
* na član 9. koji su zajedno podneli narodni poslanici Vesna Martinović i Aleksandra Jerkov;
* na član 10. koji su zajedno podneli narodni poslanici Borislav Stefanović i Gordana Čomić;

-na član 10. koji su zajedno podneli narodni poslanici Vesna Martinović i Aleksandra Jerkov;

* na član 11. koji su zajedno podneli narodni poslanici Borislav Stefanović i Gordana Čomić;
* na član 11. koji su zajedno podneli narodni poslanici Vesna Martinović i Aleksandra Jerkov;
* na član 12, sa spravkom, koji je podnela narodni poslanik Vesna Rakonjac;
* na član 14. koji su zajedno podneli narodni poslanici Borislav Stefanović, Gordana Čomić i Vesna Martinović;
* na član 21. koji su zajedno podneli narodni poslanici Vesna Martinović i Aleksandra Jerkov;
* na naslov iznad člana 29. i član 29. koji je podneo narodni poslanik Neđo Jovanović;
* na član 29. koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi;
* na član 29. koji su zajedno podneli narodni poslanici Marko Ćurišić, Slobodan Homen, Biljana Hasanović-Korać, Aleksandar Senić i Ninoslav Stojadinović;
* na član 29. koji je podneo narodni poslanik Marijan Rističević;
* na član 31. koji su zajedno podneli narodni poslanici Borislav Stefanović, Gordana Čomić i Vesna Martinović;

-na član 31.koji su zajedno podneli narodni poslanici Marko Đurišić, Slobodan Homen, Biljana Hasanović-Korać, Aleksandar Senić i Ninoslav Stojadinović;

-na član 31. koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi.

II

Odbor je, u skladu sa članom 157. stav 6. i članom 161. stav 1. Poslovnika Narodne skupštine („Službeni glasnik RS“, broj 20/12 – Prečišćen tekst), podneo sledeći

AMANDMAN

U članu 12. stav 1. Predloga zakona, posle reči: „usled” dodaje se reč: „slepoće” i zapeta.

O b r a z l o ž e nj e

Predloženim amandmanom precizira se odredba člana 12. stav 1. Predloga zakona, kojim je propisano overavanje isprava kada podnosilac isprave nije u stanju da je pročita, imajući pritom u vidu i amandman narodnog poslanika Vesne Rakonjac podnet na ovaj član.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda:** **Razmatranje Predloga zakona o prometu nepokretnosti u pojedinostima**

U diskusiji su učestvovali Vladimir Pavićević i Miletić Mihajlović.

Vladimir Pavićević je izneo stav da bi trebalo prihvatiti amandman čiji je on jedan od predlagača, jer je neophodno da se član 3. stav 2. Predloga zakona o prometu nepokretnosti menja, kako za posledicu ne bismo imali dodatno komplikovanje i odugovlačenjeu pripremi javnobeležničkih zapisa.

Miletić Mihajlović je, takođe, zatražio od predstavnika predlagača da obrazloži neprihvatanje amandmana na član 3. Predloga zakona koji su podneli narodni poslanici Vladimir Pavićević i Zoran Živković.

Jovan Ćosić je ukratko izneo razloge zbog kojih Vlada nije prihvatila amandman.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu podneo je

IZVEŠTAJ

**I**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o prometu nepokretnosti.

Odbor je odlučio da predloži Narodnoj skupštini da **prihvati** sledeće amandmane:

* na član 4. koji je podneo narodni poslanik Zoran Babić;
* na član 6. koji su zajedno podneli narodni poslanici Gordana Čomić, Borislav Stefanović i Vesna Martinović;
* na član 13. koji je podneo narodni poslanik Boban Birmančević;
* na član 13. koji je podneo narodni poslanik Neđo Jovanović.

Odbor je odlučio da predloži Narodnoj skupštini da **odbije** sledeće amandmane:

* na član 2. koji su zajedno podneli narodni poslanici Gordana Čomić, Borislav Stefanović i Vesna Martinović;
* na član 3. koji su zajedno podneli narodni poslanici Gordana Čomić, Borislav Stefanović i Vesna Martinović;
* na član 3. koji su zajedno podneli narodni poslanici Zoran Živković i

Vladimir Pavićević;

* na član 4. koji su zajedno podneli narodni poslanici Nenad Čanak, Bojan Kostreš, Nada Lazić, Đorđe Stojšić i Dejan Čapo;
* na član 4. koji je podnela narodni poslanik Suzana Spasojević;
* na član 4. koji je podneo narodni poslanik Neđo Jovanović;
* na član 7. koji su zajedno podneli narodni poslanici Gordana Čomić, Borislav

Stefanović i Vesna Martinović;

- na član 10. koji su zajedno podneli narodni poslanici Gordana Čomić,

Borislav Stefanović i Vesna Martinović;

- na član 12. koji su zajedno podneli narodni poslanici Gordana Čomić, Borislav Stefanović i Vesna Martinović;

* na član 13. koji su zajedno podneli narodni poslanici Gordana Čomić, Borislav Stefanović i Vesna Martinović;
* na član 15. koji je podneo narodni poslanik Neđo Jovanović;
* na član 16. koji je podneo narodni poslanik Neđo Jovanović;
* na član 16. koji je podneo narodni poslanik Zoran Babić;

- na član 18. koji su zajedno podneli narodni poslanici Gordana Čomić, Borislav Stefanović i Vesna Martinović;

* na član 18. koji su zajedno podneli narodni poslanici Zoran Živković i Vladimir Pavićević;
* na član 18. koji su zajedno podneli narodni poslanici Marko Đurišić, Slobodan Homen, Biljana Hasanović-Korać, Aleksandar Senić i Ninoslav Stojadinović.

**II**

Odbor je, u skladu sa članom 157. stav 6. i članom 161. stav 1. Poslovnika Narodne skupštine, podneo sledeće **amandmane:**

AMANDMAN I

U članu 15. Predloga zakona, posle tačke 1) dodaje se nova tačka 2) koja glasi:

„2) ne dostavi primerak javnobeležničkog zapisa sa priloženim ispravama Republičkoj direkciji za imovinu Republike Srbije, odnosno nadležnom organu autonomne pokrajine ili jedinice lokalne samouprave u skladu sa članom 13. stav 4. ovog zakona;".

Dosadašnja tačka 2) postaje tačka 3).

Obrazloženje

Predloženim amandmanom vrši se dopuna člana 15. Predloga zakona, kojim su propisani prekršaji, radi usklađivanja sa prihvaćenim amandmanima narodnih poslanika Neđa Jovanovića i Bobana Birmančevića podnetim na član 13. Predloga zakona.

AMANDMAN II

U članu 16. Predloga zakona stav 1. menja se i glasi:

„Na području osnovnog suda za koje nisu imenovani javni beležnici, do imenovanja javnog beležnika sa službenim sedištem u sedištu osnovnog suda, ugovore o prometu nepokretnosti u obliku javnobeležničkog zapisa će sastavljati osnovni sud u skladu sa odredbama ovog zakona i zakona kojim se uređuje javnobeležnička delatnost."

Posle stava 1. dodaje se novi stav 2. koji glasi:

„Ako se na području osnovnog suda imenuje javni beležnik sa službenim sedištem van sedišta osnovnog suda, do imenovanja javnog beležnika sa službenim sedištem u sedištu osnovnog suda, osnovni sud je nadležan za sastavljanje ugovora o prometu nepokretnosti u obliku javnobeležničkog zapisa samo za teritoriju grada ili opštine na kojima se ne nalazi službeno sedište imenovanog javnog beležnika."

Dosadašnji stav 2. postaje stav 3.

Obrazloženje

Predloženim amandmanom na precizniji način se uređuje situacija u vezi sa nadležnošću osnovnog suda za sastavljanje ugovora o prometu nepokretnosti u obliku javnobeležničkog zapisa u slučaju kada za područje tog suda nisu imenovani javni beležnici.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: R a z n o.**

U okviru ove tačke nije bilo predloga, niti pitanja članova Odbora.

Sednica je završena u 9,50 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović